Derek Princei teenistus
Jumal võtab koguduse vastutusele
II OSA
1979.aastal tundsin, et Jumal õhutas mind tegema ühte
raadioprogrammi, ma ei olnud kunagi mõelnud raadiotöö peale,
meil polnud erilisi rahalisi fonde.
Kuid olime sõnakuulelikud Jumalale ja alustasime siis oma programmi,
mis läks eetrisse 7 erinevas raadiojaamas ja saate eelarveks
oli 8000 dollarit kuus, me ei tead- nud, kustkohast see raha tuleb.
Kuid kuuletusime ja meil oli selles asjas ka visioon.
Täna meie raadiosaade tõlgitakse 14 erinevasse keelde ja
saade jõuab iga maailma kontinendini.
Hiina, vene, araabia ja hispaania keel on maailma suurmad
keelegrupid, millesse meie programm tõlgitakse.
Lihtsalt alustasime ja Jumal võttis me töö ise üle.
Kuid kui meie ei oleks alustanud, poleks Jumal saanud üle võtta.
Oleme vastutavad Jeesuse ees, et teha, seda mida Ta meil käsib teha!
Me oleme vastutavad Tema ees kui Valitsuse liikmed, kes viivad
läbi autoritaarseid otsuseid.
Tema meelevallas!
Ameerikas on täna kohutaval määral puudus meelevallast.
Ja paljuski on siin süüdi kogudus, kes ei tegutse Jumala väes ja
meelevallas, sest kogudus pole Jumala meelevalla all!
On üks koguduse pea, tema nimi on Jeesus!
Ükskõik kes, kes ei allu Tema autoriteedile, ei kuulu kogudusse!
Toon reaalse näite sellest, mis juhtub siis, kui kogudus kukub läbi.
2 Tessallooniklastele 2
2 Tessallooniklastele 2:3
"Ärgu ükski teid mingil kombel petku! Sest see ei juhtu enne,
kui on tulnud ärataganemine ja ilmunud seadusevastane inimene
hukatuse poeg,"
Siin mõeldakse Antikristust. Tessallooniklased ootasid Jeesuse
tulekut lähiajal, Paulus korrigeeris neid, seletades, et see päev ei
tule enne tagasilangemist. See on huvitav sõna, ärataganemine,
kreeka keeles täpselt sama tähendusega nagu inglise keeles.
Seda sõna kasutatakse vaid 2 korda, Tessalloonika kirjas ja Apostlite
Tegude raamatus, kui koguduse juhid Jeruusalemmas teavitavad Paulust,
et teda süüdistatakse Moosese seadusest kaldumises e.
valeõpetuses, ära pööramine selgest vaimsest tõest.
Ja Paulus ütleb, et enne Antikris- tust on ilmunud seadusevastane
inimene, ja peab tulema ärataganemine.
Miks?
Sest kogudus on barjäär kurjuse ilmumisele ja Saatan
tunneb Piiblit paremini kui enamus meist ning ta teab, et Antikristus
ei saa tulla enne, kui kogudus läheb tee pealt eest.
Seetõttu peabki tulema suur taganemine või ärataganemine.
Sest kogudust koos hoidev meele- vald peab saama murtud, enne kui
Antikristus saab tulla.
Saad aru, mida see tähendab ja milline on meie vastutus?
Meie olemegi see meelevald ja tugi, mis hoiab kogudust!
Veidi edasi, salmist 6.
2 Tessallooniklastele 2:6
"Ja nüüd te teate, mis teda takis- tab, nii et ta saab ilmuda omal
ajal. Ainult vahelt peab ära kadu- ma see, kes teda seni takistab."
2 tõlgendusviisi, kes Antikristust
takistab Püha Vaim ja võib olla ka kogudus.
Arvatavasti mõlemad. Pühav Vaim koguduses!
Lõplik kurjuse kehastus selles maailmas ei tule enne,
kui valeõpetus koguduses avab sellele ukse!
Annan teile veel kirjakohti sel teemal veidi hiljem, kuid arvan,
et valeõpetus on kanda kinnitanud kõigis kristlike denominatsioonide
juhtkondades tänases USAs.
Meie koguduste juhtkondades valitseb valeõpetus!
Pühadust teotav, Kristust salgav, Jumalat provotseeriv valeõpetus.
Me ei peagi kaua jätkama, kuni valeõpetus koguduses on täielik.
Kuid sinnamaani mis on meie vastutus?
Hoida kurjuse väge vaos!
Me oleme Kristuse võimu täidesaatjad!
Mitte igas piirkonnas, kuid konkreetsetes paikades!
Lühidalt, see, mida Jumal USAs teeb, sõltub suures osas sellest,
mida teeb Tema kogudus.
Kas kuulsid? Ütlen veelkord.
See, mida Jumal USAs teeb, sõltub suures osas sellest,
mida teeb Tema kogudus.
Annan ühe tuttava kirjakoha, mis on kõigi eestpalvetajate jaoks nr. 1!
2 Ajaraamat 7:14!
"Kui minu rahvas.....siis Mina parandan Maa!
Jätsin praegu mitu sõna vahele, kuid mõte on siin selge.
Selleks, et Jumal saaks liikuda, peame meie tegema midagi!
Kui Tema rahvas ei tegutse, siis Jumal ei tervenda maad!
Siin lasub meie peal selge vastutus!
Üks mõte veel.
Küsimus, millele me veel vastanud pole, on see: kes on kogudus?
Kes on kogudus?
Ma annan sulle ühe vastuse, mis arvatavasti sind shokeerib.
Loeme Matteuse 28:19
Matteuse 28:19
Jeesus ütles oma apostlitele peale oma ülestõusmist:
"Minge siis, tehke jüngriteks kõik rahvad, ristides neid Isa ja Poja
ja Püha Vaimu nimesse, ja õpetades neid pidama kõike,
mida mina olen teil käskinud!
Ja vaata, mina olen iga päev teie juures ajastu lõpuni."
Jeesus ütles, et minge tehke jüngreid ja õpetage neid.
Selle tõestuseks, et te teete jüngreid, ristige neid Isa ja Poja
ja Püha Vaimu nimesse.
Kuulen kristlasi rääkimas rahvaste jüngerdamisest.
Keegi pole jüngriks tehtud enne, kui ta on saanud ristitud.
Sest see on jüngri tunnus.
Nii et meil võib küll inimeste üle olla mõju, kuid neist ei saa
jüngreid enne, kui nad on vastu võtnud ristimise.
Oleme rääkinud kultuuri kristianiseerumisest.
Mina olen selles suhtes skeptiline.
Ma ei usu, et meie kultuuri saab ristiusustada.
Meie ülesanne on teha jüngreid, mitte inimesi kristianiseerida.
Oled sa nõus selle väitega?
Jeesus ei öelnud, et minge tehke koguduse liikmeid.
Ausalt, enamus meist mõtleb sellisel viisil.
Meie koguduses on 8000 liiget, aga mitu jüngrit on meie seas?
Noh, võibolla 23 jüngrit!
Kas arvate, et ma ei räägi tõsiselt?
Näitan teile seda mõtet Piiblist!
Loeme Apostlite teod 11:26
"Ja see oli Antiookias, kus
jüngreid esimest korda hakati nimetama kristlasteks."
Sõna "kristlane" kasutatakse Uues Testamendi vaid 3 korda.
Mis inimesed need kristlased olid?
Jah, nad olid jüngrid. Kes pole jüngrid, neil pole õigust
end kristlaseks nimetada. Selleks puudub piibellik alus.
Ameerika on vaba maa, siin võivad inimesed rääkida,
mida nad tahavad, kuid räägitav ei pruugi olla piibellik.
Jeesus käskis meil minna ja teha
jüngreid, kuid meie probleem on selles, et me pole Jeesuse
käsklusi täitnud koos mõndade säravate eranditega.
Koguduseliikmete juurdetoomine jüngerluse asemel on halb, kuna:
1.Koguduseliikmed annavad maailma- le vale pildi kristlaseks olemisest.
Kui palju kordi oled kuulnud inimesi ütlevat: "Kui see on
kristlus, siis ei taha ma sellest osa olla." Mina ka ei tahaks.
Kuid see polegi kristlus, krist- luse tundemärgiks on jüngerlus.
Olin seotud jüngerluse liiku- misega, aga enam mitte.
Me ei räägi sellest. Tahan, et see saaks selgeks.
Paljud jüngerliku liikumise vaated on väga piibellikud,
kuid kahjuks mindi vaadete elluviimisel valet teed.
Tahaksin kohe öelda, nagu Pauluski,
Oh teie mõistmatud galaatlased, kui te alustasite Vaimus,
miks te arvate, et saate jätkata lihas?
See lause võtab kokku jüngerliku liikumise traagika.
Tahan öelda, et olin kohal, kui asi algas, veel 3 venda olid,
kelledest vaid 2 on Jumala juures.
See oli täielik Jumala sekkumine kogu see asi,
meie inimesed seda ei plaaninud, isegi ei tahtnud.
Jumal alustas midagi, kuid meie ajasime asja segamini.
Arvan, et umbes aastaga me pöörasime selle asja tagurpidi.
Tead, milles oli probleem? Isiklikes ambitsioonides.
Kas ambitsioonid on kunagi olnud koguduses probleemiks?
Ma arvan, et see on probleem number 1 koguduses.
Nii et tahan öelda, et teiseks probleemiks, mis on
inimestel, kes on kirikuliikmed ja mitte jüngrid,
on see, et nad viidavad tõeliste kristlaste aega.
Nende aega, kes peaksid tegema jüngreid.
Paulus ütles, et kui inimesed ei õpi, ära raiska nende peale aega.
Sellistega ärge tehke tegemist.
Mitmed jumalasulased ja head töötegijad
kulutavad lugematul hulgal töötunde ja vaeva inimeste peale,
kes ei tee kunagi otsust Jumala kasuks.
See on katastroof!
Edasi me räägime tõelisest kogudusest, kristlastest
ehk teisisõnu jüngritest.
Millised on jüngriks saamise eeldused või tingimused?
Loen kaks kirjakohta Jeesuse õpetuse kohta.
Olete vast märganud, et on ilmunud uus raamat
pealkirjaga "Ja nad ajavad välja kurje vaime".
Paljud asjad, millest see raamat kirjutab, olen mina
õppinud rasket teed mööda selgeks. Ikka ja jälle kui ma tahtsin
teatud suunas liikuda ja läksingi uut teed mööda,
liikusin ma tegelikult Jeesuse
õpetuse vastu, mis on kirjas Piiblis.
Jeesus ei ajanud kunagi asju segamini, Ta ei teinud kompromissi,
Ta ei rääkinud kaksipidist juttu, vaid ütles täpselt seda,
mida Ta mõtles ning tahtis öelda ja Ta teeb seda täna samamoodi!
Räägime kahest väitest, mis puudutab jüngriks olemist.
Loeme Matteuse 16:24-25
"Siis Jeesus ütles oma jüngritele: "Kui keegi tahab käia minu järel,"
Ja Jeesuse järel käimine tähendab jüngriks olemist.
Juudi kultuuris on jüngri tunnuseks see, et ta käis koos oma õpetajaga.
Iialgi ei läinud jünger oma õpetajast ette ega käinud tema kõrval,
vaid alati tema selja taga. Jeesust järgis palju inimesi,
kuid need, kes kõndisid Ta järel ehk Tema selja taga,
need olid Tema jüngrid!
Loeme edasi salmis 24.
"siis ta salaku oma mina ja võtku oma rist ja järgnegu mulle!
Sest kes iganes tahab päästa oma elu, kaotab selle,
aga kes iganes kaotab oma elu minu pärast, leiab selle."
Nii et on kaks vaieldamatut jüngriks olemise tingimust:
esiteks-enese salgamine! Teiseks-enda risti kandmine!
Keegi ütles, et Jeesuse rist on koht, kus sinu ja Jumala tahe
ristuvad. See on ka koht, kus sa sured.
Jumal ei suru meile meie risti peale, vaid see on midagi,
mida saab teha üksnes vabatahtlikult.
Edasi Jeesus ütleb, et kes iganes tahab oma elu säilitada,
kreeka keelne tõlge ütleb säilitada oma hinge,
kui tahad kinni hoida oma hingeelust, siis kaotad selle.
Kui oled nõus seda vabatahtlikult kaotama, leiad selle.
Inimene koosneb hingest, vaimust ja kehast.
Inimese vaim, hing ja ihu.
Hing on ka ego. Hing koosneb mõis- tusest, tahtest ja emotsioonidest.
Lühidalt on hing see, kes ütleb: "Ma tunnen, ma arvan, ma tahan."
See osa peab surmatama.
See, mida sa tunned, mõtled või tahad, pole oluline.
See, mida Jumal ütleb, on oluline, muu tuleb surmata!
Sa ei saa olla jünger ilma selle sammuta.
Et vabathatlikult oma ego üles ütelda.
2 Timoteose kirjas 3 peatükis esimeses viies salmis on
elav kirjeldus lõpuaja inimkonna iseloomuomadustest.
Ja seal on loetletud 18 kohutavat pattu.
Kuid esimene ja viimane patt nimekirjas on seotud armastusega.
Enese-, raha-ja naudinguarmastus.
New International Versioni piiblitõlge ei ütle enesearmastus,
vaid egoism, sellest pole hullu, kuid see varjutab fakti,
et on olemas kolm domineerivat armastust:
enese-, raha-, ja naudinguarmastus.
1 Tim 6:10 ütleb et rahaarmastus on kõige kurja juur.
Kõik muud kuri patt, mis on loetletud seal peatükis,
võrsub rahaarmastusest.
Minu arvates on rahaarmastus üks avalikumaid motivaatoreid
tänapäevases Ameerika ühiskonnas.
Te pole veel nii vanaks elanud kui mina, kuid see polnud alati nii!
Mitte anglosaksi maailmas. Mina pärinen sõjaväelaste perest.
Minu suguvõsas on sisuliselt kõik mehed olnud briti armee teenistuses.
Ja las ma ütlen sulle midagi, neid ei motiveerinud rahaarmastus!
Mis neid motiveeris? Üks sõna, mida enam täna ei kuule-kohustus.
Inimesed on muutunud. Kes on elanud kauem,
teab, kui palju inimesed on muutunud. See on ajastu märk.
Enese-, raha-ja naudinguarmastus.
Kui on kunagi olnud enesekeskne ajastu, siis on see nüüd.
Kõik sõnad on eneseareg, eneseväljendus, enesehinnang.
Inimesed ei taipa, et see eesliide enese ees on tegelikult mässav.
Nii et tegelikult me paljundame Jumalavastast mässu.
Need on siis jüngerluse tingimused.
Salga ennast, võta oma rist ja järgi Jeesust! Sa ei saa Teda
järgida, kuni sa pole end salanud ja võtnud oma risti.
Sellest koosnebki kogudus. Kõik muu on teataval määral teisejärguline.
Muu ei saa Jumala eesmärke täita, kuna läheb Tema plaaniga vastuollu.
Loeme huvitavat kirjakohta. Apostlite teod 11:26
"Ja see oli Antiookias, kus jüngreid esimest korda
hakati nimetama kristlasteks."
Keda nimetati kristlasteks?
Jüngreid.
Kellel on õigus end nimetada Piibli alusel kristlaseks?
Jüngril ja mitte kellelgi teisel.
Me võime tiitleid jagada, kuid see ei kuulu kellegile peale jüngri.
Mul on tunne, ja olen tükk aega tõsiselt mõelnud, kas ja mida
täna teiega jagada, kuid Jumal on suveräänselt tegelenud
mu naise Ruti ja minuga.
Ma ei hakka laskuma detailidesse, kuid eile Jumala ligiolus olles
meenutas Jumal meile mõlemale üksikult neid patte, milles olime
olnud kinni aastaid tagasi.
Ja mõistsime, et me polnud tegelikult kunagi lõpuni tegelenud
nende pattudega ehk nendest vabanemisega.
Ja eile me siis parandasime meelt nii hästi kui oskasime.
Ma arvan, et Jumal hakkab teile teatama
pattudest, mida teie olete aastaid sallinud ja vahest
isegi ära unustanud. Kuid Jeesus pole neid unustanud.
Ta ei hoia neid sinu vastu, kuid neid ei kaotata Jumala ees enne,
kui oled pattu tunnistanud, andeks palunud ja meelt parandanud.
Ja usun, et paljud meist mõtlevad meie konverentsi raames:
"Kas ma olen jünger või lihtsalt passiivne kirikuliige?"
Sa võid olla väga hea kiriku liige. Maksad kümnist, käid kirikus,
loed oma Piiblit, ei tee kellelegi kahju.
Küsimus on selles, et kui paljudele inimestele sa reaalselt head teed?
Selle juurde tuleme hiljem tagasi, kui Jumal annab ja me elame.
Vaatame veel ühte jüngerlusega seonduvat kirjakohta.
Luuka 13: 26-27
Need siin on uskumatult valusad sõnad.
Kuid nad on seal ja kui me ei taha seda valu kogeda,
siis ei saa me ka vabanemist kogeda.
"Aga koos Jeesusega käis palju rahvast."
Pane tähele, et nad ei järginud
Jeesust ehk käinud Tema järel, vaid niisama Temaga kaasas.
Nad polnud jüngrid, vaid lihtsalt huvitatud inimesed.
Ta ütles nende poole pöördudes: "Kui keegi minu juurde tuleb ja
ei vihka oma isa ja ema ja naist ja lapsi ja vendi ja õdesid ja veel
pealegi iseenese elu, see ei saa olla minu jünger."
Kes ei kanna risti ega käi minu järel, see ei või olla minu jünger.
On võimatu saada Jeesuse järgijaks ja mitte täita neid tingimusi.
Sind võibolla ehmatas siin kirja- kohas kasutatud sõna-vihkamine.
Me ei tohiks püsivalt vihata oma ema, isa, naist või õdesid-vendi,
kuid niipalju kui mina mõistan seda salmi, siis kui meie
sõnakuulelikkus Jumala ees läheks vastuollu meie ema, isa, abikaasa
või õe-vennaga, siis me peaksime ütlema "Ei!"
Me peaksime vihkama kõike, mis takistab meil kogu südamest
Jeesust järgimast ja Teda teenimast.
Ja siis ütleb veel tekst "ja veel pealegi iseenese elu."
See kindlustab lähedaste õige kohtlemise selles mõttes,
et me ei või kedagi teist õigel
viisil vihata, kui me ei vihka kõigepealt omaenda ego!
See nõudlik mina, kes kisab:
"Tahan, arvan, vajan, tunnen, olen tähtis, hoolitse mu eest,
teeb mu elu mugavaks..." Kas see vastab teie meelest
paljudele tänapäeva ameeriklastele? Usun küll.
Ja peame olema ettevaatlikud, et mitte võtta oma suhet Jeesusega
kuidagi iseenesestmõistetavalt.
Ja nüüd viimane asi.
Usun, et peame end analüüsima ja palvetama: "Jumal, näita mulle,
kas mina olen jünger või lihtsalt kirikuliige?
Ja kui ma olen lihtsalt kirikuliige, siis Jumal, aita mul muutuda!"
"Aamen!"
Tõlkis Lemme-Getter Bogatkin